‘Metaalbal’ wat in Namibië neerstort se oorsprong moontlik bekend | Maroela Media
‘Metaalbal’ wat in Namibië neerstort se oorsprong moontlik bekend
Namibië se instituut vir forensiese wetenskap het moontlik vasgestel wat die ‘metaalbal’ is wat verlede maand in die Omusati-gebied neergestort het.
Die Republikein berig dat die ‘metaalbal’, wat sowat 6 kilogram weeg en ŉ omtrek van 1,1 meter het, moontlik ŉ 39 liter brandstoftenk is van ŉ onbemande vuurpyl. Intussen word daar berig dat dit gons in die kuberruim oor die ‘metaalbal’. Volgens Nasa is daar ŉ geraamde 22 000 sulke stukke ‘ruimtepuin’ wat in ŉ sfeer om die aarde wentel. Die kans is glo 1 uit 3200 dat een van die aarde se 7 miljard inwoners deur ruimtepuin getref sal word.
Die ‘metaalba’l het glo ŉ harde ontploffinggeluid gemaak toe dit in die Omusati-gebied neergestort het. Die Republikein berig dat die hol metaalbal op 20 November deur ŉ boer in die veld gevind is sowat vyf dae nadat inwoners in die gebied ŉ reeks ontploffings gehoor het. Dit het glo nadat dit die aarde getref het, teruggebons en uiteindelik 18 m verder te lande gekom.
‘Madiba is nie siek nie’
Polisieman vermoor vriendin, self